CELEX: 22004D0095
Language: ro
Date: 2004-07-09 00:00:00
Title: Decizia nr. 95/2004 a Comitetului mixt al SEE din 9 iulie 2004 de modificare a anexei I (Chestiuni veterinare și fitosanitare) la Acordul SEE

Anunţ juridic important

|

22004D0095

Jurnalul Oficial L 376 , 23/12/2004 p. 0014 - 0016

		20040709Decizia nr. 95/2004 a Comitetului mixt al SEEdin 9 iulie 2004de modificare a anexei I (Chestiuni veterinare și fitosanitare) la Acordul SEECOMITETUL MIXT AL SEE,având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare "acordul", în special articolul 98,întrucât:(1) Anexa I la acord a fost modificată prin Decizia nr. 69/2004 a Comitetului mixt al SEE din 8 iunie 2004 [1].(2) Decizia 2003/380/CE a Comisiei din 22 mai 2003 de acordare Suediei a unei derogări de la Directiva 64/433/CEE a Consiliului și de stabilire a problemelor de sănătate echivalente care trebuie respectate în ceea ce privește tranșarea cărnii proaspete [2] se încorporează în acord.(3) Decizia 2003/470/CE a Comisiei din 24 iunie 2003 privind autorizarea unor metode alternative pentru a fi utilizate în testarea microbiologică a cărnii destinate Finlandei și Suediei [3] se încorporează în acord.(4) Decizia 2003/721/CE a Comisiei din 29 septembrie 2003 de modificare a Directivei 92/118/CEE a Consiliului privind condițiile aplicabile colagenului destinat consumului uman și de abrogare a Deciziei 2003/42/CE [4] se încorporează în acord.(5) Directiva 2003/74/CE a Parlamentului European și a Consiliului din 22 septembrie 2003 de modificare a Directivei 96/22/CE a Consiliului privind interzicerea utilizării anumitor substanțe cu efect hormonal sau tireostatic și a substanțelor beta-agoniste în creșterea animalelor [5] se încorporează în acord.(6) Prezenta decizie nu se aplică Islandei și statului Liechtenstein,DECIDE:Articolul 1Capitolul I din anexa I la acord se modifică în conformitate cu anexa la prezenta decizie.Articolul 2Textele Directivei 2003/74/CE și ale Deciziilor 2003/380/CE, 2003/470/CE și 2003/721/CE în limba norvegiană, care se publică în suplimentul SEE al Jurnalului Oficial al Uniunii Europene, sunt autentice.Articolul 3Prezenta decizie intră în vigoare la 10 iulie 2004, cu condiția să se fi efectuat notificările prevăzute la articolul 103 alineatul (1) din acord către Comitetul mixt al SEE [******].Articolul 4Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.Adoptată la Bruxelles, 9 iulie 2004.Pentru Comitetul mixt al SEEPreședinteleKjartan Jóhannsson[1] JO L 349, 25.11.2004, p. 23.[2] JO L 131, 28.5.2003, p. 18.[3] JO L 157, 26.6.2003, p. 66.[4] JO L 260, 11.10.2003, p. 21.[5] JO L 262, 14.10.2003, p. 17.[******] Nu au fost semnalate obligații constituționale.--------------------------------------------------20040709ANEXĂla Decizia nr. 95/2004 a Comitetului mixt al SEECapitolul I din anexa I la acord se modifică după cum urmează:1. La partea 6.2, după punctul 44 (Decizia 2002/616/CE a Comisiei), se inserează următoarele puncte:"45. 32003 D 0380: Decizia 2003/380/CE a Comisiei din 22 mai 2003 de acordare Suediei a unei derogări de la Directiva 64/433/CEE a Consiliului și de stabilire a problemelor de sănătate echivalente care trebuie respectate în ceea ce privește tranșarea cărnii proaspete (JO L 131, 28.5.2003, p. 18).46. 32003 D 0470: Decizia 2003/470/CE a Comisiei din 24 iunie 2003 privind autorizarea unor metode alternative pentru a fi utilizate în testarea microbiologică a cărnii destinate Finlandei și Suediei (JO L 157, 26.6.2003, p. 66).În sensul acordului, dispozițiile prezentei decizii sunt adaptate după cum urmează:Dispozițiile prezentei decizii se aplică transporturilor către Norvegia."2. La partea 7.1 punctul 1 (Directiva 96/22/CE a Consiliului) se adaugă următorul text:"astfel cum a fost modificată prin:- 32003 L 0074: Directiva 2003/74/CE a Parlamentului European și a Consiliului din 22 septembrie 2003 (JO L 262, 14.10.2003, p. 17)."3. La partea 5.1 punctul 7 (Directiva 92/118/CEE a Consiliului), partea 6.1 punctul 15 (Directiva 92/118/CEE a Consiliului) și partea 8.1 punctul 16 (Directiva 92/118/CEE a Consiliului) se adaugă următoarea liniuță:- "— 32003 D 0721: Decizia 2003/721/CE a Comisiei din 29 septembrie 2003 (JO L 260, 11.10.2003, p. 21)."4. Textul de la partea 6.1 punctul 15 (Directiva 92/118/CEE a Consiliului) a zecea liniuță (Decizia 2003/42/CE a Comisiei) și de la partea 8.1 punctul 16 (Directiva 92/118/CEE a Consiliului) a treisprezecea liniuță (Decizia 2003/42/CE a Comisiei) se elimină.--------------------------------------------------